laion/Wikipedia-Exotic huggingface dataset:
বিশাল কৃষ্ণ

বিশাল কৃষ্ণ রেড্ডি (তেলুগু: విశాల్ కృష్ణుడు రెడ్డి, তামিল: விஷால்; জন্ম আগস্ট ২৯, ১৯৭৭) তামিল সিনেমায় ​​কাজ করা একজন ভারতীয় চলচ্চিত্র অভিনেতা ও চলচ্চিত্র প্রযোজক। চলচ্চিত্র প্রযোজক জি কে রেড্ডির ছোট ছেলে বিশাল চেন্নাইয়ের লয়োলা কলেজে ভিজ্যুয়াল কমিউনিকেশন নিয়ে পড়াশোনা করেছেন। তিনি অ্যাকশন চলচ্চিত্রের জন্য সর্বাধিক পরিচিত। তিনি তার প্রযোজনা সংস্থা বিশাল ফিল্ম ফ্যাক্টরির অধীনে চলচ্চিত্র নির্মাণ করেন। তিনি সহকারী পরিচালক হিসেবে চলচ্চিত্র জগতে প্রবেশ করেছিলেন। এরপর তিনি একজন অভিনেতা হয়ে ওঠেন । রোমান্টিক থ্রিলার চেল্লা‌মে (২০০৪) তে তিনি প্রথম প্রধান চরিত্রে অভিনয় করেছিলেন। এর আগে তিনি বাণিজ্যিকভাবে সফল অ্যাকশন চলচ্চিত্র সান্দাকোঝি, থিমিরু, থামাইরভারানী এবং মালাইকোট্টাইতে অভিনয় করেন। বক্স অফিসে একের পর এক অসফল সিনেমার পর বিশাল তার নিজের প্রযোজনা সংস্থা তৈরি করেন । এরপর তিনি নিজের প্রযোজনায় পান্ডিয়া নাডু (২০১৩), নান সিগাপ্পু মনিথান (২০১৪) এবং পূজাই (২০১৪) এর মতো লাভজনক সিনেমা উপহার দেন। তামিল সিনেমার পূর্ববর্তী কমিটির বিরুদ্ধে আন্দোলন শুরু করার পর তিনি ২০১৫ সালের অক্টোবরে নদীগার সঙ্গমের সাধারণ সম্পাদক নির্বাচিত হন। কাউন্সিলের বিরুদ্ধে মন্তব্য করার জন্য তাকে তামিল চলচ্চিত্র প্রযোজক পরিষদ (টিএফপিসি) থেকে বহিষ্কার করা হয়েছিল। পরে ২০১৭ সালের এপ্রিল মাসে তিনি নির্বাচনে জয়ী হন এবং তামিল চলচ্চিত্র প্রযোজক পরিষদের সভাপতি নির্বাচিত হন। "Vishal celebrates his birthday"। Sify.com। ১৮ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০১৫।  "A meaningful birthday celebration for Vishal"। Sify.com। সংগ্রহের তারিখ ১৯ অক্টোবর ২০১৫।  sify.com "Actor Vishal riding on success"। The Hindu। ২৬ নভেম্বর ২০০৬। ৮ ফেব্রুয়ারি ২০০৭ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১০।  "Naan Sigappu Manithan hits 50"। The Times of India। ৩০ মে ২০১৪। সংগ্রহের তারিখ ১৯ অক্টোবর ২০১৫।  "Nadigar Sangam election dates announced"। The Times of India। ৮ সেপ্টেম্বর ২০১৫। সংগ্রহের তারিখ ১৯ অক্টোবর ২০১৫।  "Vishal removed from Producers' Council - Times of India"। The Times of India। সংগ্রহের তারিখ ২০ নভেম্বর ২০১৬।  "Vishal Expelled from Producer's Council"। Chitramala (ইংরেজি ভাষায়)। ১৫ নভেম্বর ২০১৬। সংগ্রহের তারিখ ২০ নভেম্বর ২০১৬।  "Vishal's cameo for Arya's 'VSOP'"। ৪ ফেব্রুয়ারি ২০১৫।  "It's Aambala before Madha Gaja Raja"। Behindwoods। ১৪ জুলাই ২০১৪।  ইন্টারনেট মুভি ডেটাবেজে বিশাল কৃষ্ণ (ইংরেজি) ফেসবুকে বিশাল কৃষ্ণ টুইটারে বিশাল কৃষ্ণ উইকিমিডিয়া কমন্সে বিশাল কৃষ্ণ সংক্রান্ত মিডিয়া রয়েছে।
এর্মাইওস সোতের

এর্মাইওস সোতের (গ্রিক: Ἑρμαῖος ὁ Σωτήρ) একজন ইন্দো-গ্রিক রাজা ছিলেন, যিনি আনুমানিক ৮৫ খ্রিস্টপূর্বাব্দ থেকে ৭০ খ্রিস্টপূর্বাব্দ পর্য্যন্ত পারোপামিসাদাই অঞ্চল শাসন করেন, যদিও সিনিয়রের মনে করেছেন যে, তিনি ৯৫-৮০ খ্রিস্টপূর্বাব্দে রাজত্ব করেন। ব্যাক্ট্রিয়া থেকে আগত ইউয়েঝি জনজাতি তার রাজ্য আক্রমণ করে তাকে পরাজিত করলে তার শাসনের অবসান ঘটে। এর্মাইওস সোতের তিন ধরনের দ্বিভাষী ভারতীয় রৌপ্য মুদ্রা প্রচলন করেন। প্রথম ধরনের মুদ্রার এক পিঠে তার দিয়াদেম বা হেলমেট পরিহিত প্রতিকৃতি ও অপর দিকে জিউসের চিত্র রয়েছে। দ্বিতীয় ধরনের মুদ্রার এক পিঠে তার সঙ্গে তার রাণী কাল্লিওপের যুগ্ম প্রতিকৃতি ও অপর পিঠে তীর ধনুক হাতে অশ্বারূঢ় রাজার চিত্র মুদ্রিত আছে। তৃতীয় ধরনের মুদ্রার এক পিঠে জিউসের চিত্র ও অপর পিঠে তীর ধনুক হাতে অশ্বারূঢ় রাজার চিত্র খোদিত রয়েছে। এছাড়া তিনি তিনি একই ধরনের ব্রোঞ্জ মুদ্রাও প্রচলন করেন। উইকিমিডিয়া কমন্সে এর্মাইওস সোতের সংক্রান্ত মিডিয়া রয়েছে। "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, আইএসবিএন ২-৭১৭৭-১৮২৫-৭. Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998)
তেলেফোস ইউয়ের্গেতেস

তেলেফোস ইউয়ের্গেতেস (গ্রিক: Μένανδρος Β΄ ὁ Δίκαιος) একজন ইন্দো-গ্রিক রাজা ছিলেন, যিনি আনুমানিক ৭৫ খ্রিস্টপূর্বাব্দ হতে ৭০ খ্রিস্টপূর্বাব্দ পর্যন্ত আরাখোশিয়া অঞ্চল শাসন করেন। যদিও ঐতিহাসিক সিনিয়রের মতে, তেলেফোস ৬০ খ্রিস্টপূর্বাব্দ নাগাদ রাজত্ব করেছিলেন। তেলেফোস ইউয়ের্গেতেসের নামাঙ্কিত খুব কম সংখ্যক মুদ্রাই আবিষ্কৃত হয়েছে। একটি দ্বিভাষী রৌপ্য মুদ্রার এক পিঠে সর্পাকৃতি দানবের মূর্তি ও অপ্র পিঠে হেলিওস ও সেলেনের চিত্র মুদ্রিত রয়েছে। তার ব্রোঞ্জ মুদ্রার এক পিঠে জিউসের চিত্র ও অপর পিঠে হাটু মুড়ে বসে থাকা একজন মানুষের চিত্র খোদিত রয়েছে। তার মুদ্রাগুলিতে গ্রিক লিপিতে বাসিলেওস ইউয়ের্গেতোউ তেলেফোউ এবং খরোষ্ঠী লিপিতে মহারাজস কালক্রমস তেলিফস কথাটি উৎকীর্ণ রয়েছে। তিনি আর্খেবিওস দিকাইওস নিকেফোরোসের মুদ্রাতেও নিজের নাম খোদাই করান। উইকিমিডিয়া কমন্সে তেলেফোস ইউয়ের্গেতেস সংক্রান্ত মিডিয়া রয়েছে। "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, আইএসবিএন ২-৭১৭৭-১৮২৫-৭. Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998)
দ্বিতীয় আপোল্লোদোতোস

দ্বিতীয় আপোল্লোদোতোস (গ্রিক: Ἀπολλόδοτος Β΄) একজন ইন্দো-গ্রিক রাজা ছিলেন, যিনি আনুমানিক ৮০ খ্রিস্টপূর্বাব্দ হতে ৬৫ খ্রিস্টপূর্বাব্দ পর্য্যন্ত পাঞ্জাব অঞ্চল শাসন করেন। সিনিয়র মনে করেন যে, তিনি ৮৫ খ্রিস্টপূর্বাব্দ থেকে ৬০ খ্রিস্টপূর্বাব্দ পর্য্যন্ত রাজত্ব করেন। তিনি ইন্দো-সিথিয় শাসক মাউয়েস দ্বারা অধিকৃত ইন্দো-গ্রিক রাজ্যের অধিকাংশ নিজের রাজ্যের অন্তর্গত করতে সক্ষম হন। এবং পরবর্তী কয়েক দশকের জন্য ঐ অঞ্চলে ইন্দো-সিথিয় জাতির রাজত্বের অবসান ঘটান। দ্বিতীয় আপোল্লোদোতোসের নামাঙ্কিত দ্বিভাষী মুদ্রাগুলির এক পিঠে গ্রিক লিপিতে আপোল্লোদোতোউ বাসিলেওস মেগালোউ সোতেরোস কাই ফিলোপাতোপোস ( ΑΠΟΛΛΟΔΟΤΟΥ ΒΑΣΙΛΕΩΣ ΜΕΓΑΛΟΥ ΣΩΤΗΡΟΣ ΚΑΙ ΦΙΛΟΠΑΤΟΡΟΣ) এবং অপর পিঠে খরোষ্ঠী লিপিতে ত্রাতারস মহারাজস অপলতস কথাটি উৎকীর্ণ রয়েছে। তিনি বেশ কিছু রৌপ্য মুদ্রা প্রচলন করেন, যার এক পিঠে দিয়াদেম পরিহিত নিজের প্রতিকৃতি এবং অপর পিঠে এথেনার চিত্র মুদ্রিত রয়েছে। একটি মুদ্রায় অশ্বারূঢ় একজন রাজার চিত্র রয়েছে, যা মুদ্রাবিদদের মতে মহান আলেকজান্ডারের চিত্র। দ্বিতীয় আপোল্লোদোতোসের ব্রোঞ্জ মুদ্রায় অ্যাপোলোর চিত্র মুদ্রিত রয়েছে। তার বেশ কিছু মুদ্রার গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না। দ্বিতীয় আপোল্লোদোতোস ইন্দো-সিথিয় শাসক মাউয়েসের মুদ্রায় নিজের নাম খোদাই করেন। উইকিমিডিয়া কমন্সে দ্বিতীয় আপোল্লোদোতোস সংক্রান্ত মিডিয়া রয়েছে। "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, আইএসবিএন ২-৭১৭৭-১৮২৫-৭. Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998) "The Greeks in Bactria and India", W.W. Tarn, Cambridge University Press.
চার্লি ডেভিস

চার্লস অ্যালান (চার্লি) ডেভিস (ইংরেজি: Charlie Davis; জন্ম: ১ জানুয়ারি, ১৯৪৪) পোর্ট অব স্পেনের বেলমন্টে জন্মগ্রহণকারী ওয়েস্ট ইন্ডিজের সাবেক আন্তর্জাতিক ক্রিকেটার। ১৯৬৮ থেকে ১৯৭৩ মেয়াদকালে ওয়েস্ট ইন্ডিজ ক্রিকেট দলের পক্ষে আন্তর্জাতিক ক্রিকেটে অংশ নিয়েছিলেন। ঘরোয়া প্রথম-শ্রেণীর ক্রিকেটে ত্রিনিদাদের প্রতিনিধিত্ব করেন চার্লি ডেভিস। দলে তিনি মূলতঃ ব্যাটসম্যান হিসেবে ভূমিকা রাখতেন। পাশাপাশি কার্যকরী তার বোলিংও দলের সফলতায় উল্লেখযোগ্য অবদান রাখতো। ১৭ বছর বয়স থেকে ত্রিনিদাদের পক্ষে প্রথম-শ্রেণীর ক্রিকেট খেলতে শুরু করেন। ১৯৬৮ মৌসুমে শেল শীল্ডে চমৎকার ক্রীড়ানৈপুণ্য প্রদর্শন করায় ওয়েস্ট ইন্ডিজের পক্ষে খেলার জন্য মনোনীত হন। টেস্ট ক্রিকেটে তার সেরা সফলতা ছিল সফরকারী ভারতের বিপক্ষে চমৎকার ব্যাটিং নৈপুণ্য প্রদর্শন করা। চার টেস্টের সিরিজে ১৩২.২৫ গড়ে তিনি ৫২৯ রান তুলেছিলেন। কার্যকরী বোলার হিসেবেও সম্যক প্রতিভার স্বাক্ষর রেখেছেন তিনি। প্রথম-শ্রেণীর ক্রিকেটে ৬৩ উইকেট পান। নভেম্বর, ১৯৬৮ থেকে ফেব্রুয়ারি, ১৯৬৯ পর্যন্ত অস্ট্রেলিয়া সফরের জন্য তিনি অন্তর্ভুক্ত হন। এ সফরে রয় ফ্রেডেরিক্স ও প্রফ এডওয়ার্ডসের সাথে তিনিও তরুণ খেলোয়াড় হিসেবে দলে যোগ দেন। প্রথম টেস্টে পরাজয়ের পর ফ্রেডেরিক্স ও এডওয়ার্ডসের সাথে তারও টেস্ট অভিষেক ঘটে। ৭ম উইকেটে ব্যাটিংয়ে নেমে তিনি ১৮ ও ১০ রান তোলেন। কিন্তু তার এ রান ইনিংস পরাজয় এড়াতে পারেনি। ঐ টেস্টে অস্ট্রেলিয়া একটিমাত্র ইনিংস খেলে। ডেভিস ২৪ ওভার বোলিং করে ৯৪ রান দিয়ে উদ্বোধনী ব্যাটসম্যান বিল লরি’র উইকেট লাভ করেছিলেন। ১৯৬৯ সালে ইংল্যান্ড সফরে যান। ১৬-সদস্যের মধ্যে কেবলমাত্র ৫জন ইতোপূর্বে ইংল্যান্ডে গিয়েছিলেন। উদ্বোধনী টেস্টে পূর্বের টেস্টের তুলনায় একটু ভালো করেন। দ্বিতীয় উইকেট পতনের পর ৩৪ ও ২৪ তুলেছিলেন তিনি। কিন্তু দ্বিতীয় টেস্টে তিনি তার প্রথম সেঞ্চুরি করেন যা ঐ সফরে কেবল তারই ছিল। Henry Blofeld। "West Indies in Australia, 1968–69"। Wisden। সংগ্রহের তারিখ ২২ সেপ্টেম্বর ২০১২।  "Australia v West Indies 1968–69: Second Test"। Wisden। সংগ্রহের তারিখ ২২ সেপ্টেম্বর ২০১২।  "Australia v West Indies 1968–69: Second Test scorecard"। ESPNCricinfo। সংগ্রহের তারিখ ২২ সেপ্টেম্বর ২০১২।  Norman Preston। "West Indies in England, 1969"। Wisden। সংগ্রহের তারিখ ২২ সেপ্টেম্বর ২০১২।  "Test Matches played by Charlie Davis (15)"। Cricket Archive। সংগ্রহের তারিখ ২২ সেপ্টেম্বর ২০১২।  "West Indies in England, 1969: First Test scorecard"। ESPNCricinfo। সংগ্রহের তারিখ ২২ সেপ্টেম্বর ২০১২।  গারফিল্ড সোবার্স ওয়েস্ট ইন্ডিজ ক্রিকেট দল ক্রিকেটের ব্যাটিং গড়ের তালিকা ইএসপিএনক্রিকইনফোতে চার্লি ডেভিস (ইংরেজি) ক্রিকেটআর্কাইভে চার্লি ডেভিস (সদস্যতা প্রয়োজনীয়) (ইংরেজি)
ইপ্পোস্ত্রাতোস

ইপ্পোস্ত্রাতোস (গ্রিক: Ἱππόστρατος) একজন ইন্দো-গ্রিক রাজা ছিলেন, যিনি আনুমানিক ৬৫ খ্রিস্টপূর্বাব্দ হতে ৫৫ খ্রিস্টপূর্বাব্দ পর্য্যন্ত পশ্চিম পাঞ্জাব অঞ্চল শাসন করেন। সিনিয়র মনে করেন যে, তিনি ৬০ খ্রিস্টপূর্বাব্দ থেকে ৫০ খ্রিস্টপূর্বাব্দ পর্য্যন্ত রাজত্ব করেন। তিনি ইন্দো-সিথিয় শাসক প্রথম আজেসের নিকট পরাজিত হলে এই অঞ্চলে ইন্দো-গ্রিক শাসনের অবসান ঘটে। ইপ্পোস্ত্রাতোসের নামাঙ্কিত দ্বিভাষী মুদ্রাগুলির এক পিঠে গ্রিক লিপিতে বাসিলেওস মেগালোউ সোতেরোস ইপ্পোস্ত্রাতোউ এবং অপর পিঠে খরোষ্ঠী লিপিতে মহারাজস ত্রাতারস মহতস জয়ন্তস হিপুস্ত্রতস কথাটি উৎকীর্ণ রয়েছে। তিনি বেশ কিছু রৌপ্য মুদ্রা প্রচলন করেন, যার এক পিঠে দিয়াদেম পরিহিত নিজের প্রতিকৃতি এবং অপর পিঠে অশ্বারূঢ় রাজা ও তিখের চিত্র রয়েছে। তার ব্রোঞ্জ মুদ্রাগুলিতে অ্যাপোলো, জিউস ও সর্পাকৃতি দেবমূর্তি খোদিত রয়েছে। উইকিমিডিয়া কমন্সে ইপ্পোস্ত্রাতোস সংক্রান্ত মিডিয়া রয়েছে। "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, আইএসবিএন ২-৭১৭৭-১৮২৫-৭. Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998)
দিওনুসিওস সোতের

দিওনুসিওস সোতের (গ্রিক: Διονύσιος ὁ Σωτήρ) একজন ইন্দো-গ্রিক রাজা ছিলেন, যিনি আনুমানিক ৬৫ খ্রিস্টপূর্বাব্দ হতে ৫৫ খ্রিস্টপূর্বাব্দ পর্যন্ত পূর্ব পাঞ্জাব অঞ্চল শাসন করেন। সিনিয়র মনে করেন যে, তিনি ৫৫ খ্রিস্টপূর্বাব্দ থেকে ৪৫ খ্রিস্টপূর্বাব্দ পর্যন্ত রাজত্ব করেন, অন্য দিকে আহমেদ হাসান দানির মতে, ১১৫ খ্রিস্টপূর্বাব্দ থেকে ১০০ খ্রিস্টপূর্বাব্দ পর্যন্ত তার রাজত্বকাল ছিল। দিওনুসিওস সোতেরের নামাঙ্কিত দ্বিভাষী রৌপ্য মুদ্রাগুলির এক পিঠে দিয়াদেম পরিহিত নিজের প্রতিকৃতি এবং অপর পিঠে আথেনার চিত্র রয়েছে। তার ব্রোঞ্জ মুদ্রাগুলিতে অ্যাপোলোর চিত্র খোদিত রয়েছে। মুদ্রাগুলির গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না। উইকিমিডিয়া কমন্সে দিওনুসিওস সোতের সংক্রান্ত মিডিয়া রয়েছে। "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, আইএসবিএন ২-৭১৭৭-১৮২৫-৭. Senior R.C., MacDonald, D.: The Decline of the Indo-Greeks, Monographs of the Hellenic Numismatic Society, Athens (1998)
দ্বিতীয় জোইলোস সোতের

দ্বিতীয় জোইলোস সোতের (গ্রিক: Ζωίλος Β΄ ὁ Σωτήρ) একজন ইন্দো-গ্রিক রাজা ছিলেন, যিনি আনুমানিক ৫৫ খ্রিস্টপূর্বাব্দ হতে ৩৫ খ্রিস্টপূর্বাব্দ পর্য্যন্ত পূর্ব পাঞ্জাব অঞ্চল শাসন করেন। দ্বিতীয় জোইলোস সোতেরের নামাঙ্কিত দ্বিভাষী রৌপ্য মুদ্রাগুলির এক পিঠে দিয়াদেম পরিহিত নিজের প্রতিকৃতি এবং অপর পিঠে আথেনার চিত্র রয়েছে। তার ব্রোঞ্জ মুদ্রাগুলিতে অ্যাপোলো ও হাতির চিত্র খোদিত রয়েছে। মুদ্রাগুলির গুণমান খুব একটা ভালো নয় বলে অনুমান করা হয়, সেগুলি ভারতীয় ধাতুশিল্পীদের দ্বারা পূর্ব পাঞ্জাব অঞ্চলে তৈরী করা হয়েছিল, যারা গ্রিক শিল্পীদের মতো মুদ্রা নির্মাণে সমান দক্ষ ছিলেন না। মুদ্রাগুলির এক পিঠে গ্রিক লিপিতে বাসিলেওস সোতেরোস জোইলোউ (গ্রিক: ΒΑΣΙΛΕΩΣ ΣΩΤΗΡΟΣ ΖΩΙΛΟΥ) এবং অপর পিঠে খরোষ্ঠী লিপিতে মহারাজস ত্রাতারস ঝোইলস কথাটি উৎকীর্ণ রয়েছে। তার মুদ্রাগুলি শতদ্রু উপত্যকায়, ঝিলাম নদী উপত্যকার পূর্বদিকে ও শিয়ালকোট থেকে আবিষ্কৃত হয়েছে। তক্ষশীলার ধর্মরাজিকা স্তূপ এবং পেশোয়ার থেকেও তার মুদ্রা আবিষ্কৃত হয়েছে। উইকিমিডিয়া কমন্সে দ্বিতীয় জোইলোস সোতের সংক্রান্ত মিডিয়া রয়েছে। "Monnaies Gréco-Bactriennes et Indo-Grecques, Catalogue Raisonné", Osmund Bopearachchi, 1991, Bibliothèque Nationale de France, আইএসবিএন ২-৭১৭৭-১৮২৫-৭. John Marshall, "Taxila, Archaeological excavations", p. 248.
দিলহারা ফার্নান্দো

কঙ্গেনিগে রন্ধী দিলহারা ফার্নান্দো (সিংহলি: දිල්හාර ප්‍රනාන්දු; জন্ম: ১৯ জুলাই, ১৯৭৯) কলম্বোয় জন্মগ্রহণকারী শ্রীলঙ্কার আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। দলে তিনি মূলতঃ ডানহাতি পেস বোলিং করেন। হাত থেকে বল অবমুক্তির পূর্বে আঙ্গুলকে ব্যবহার করার কৌশল প্রয়োগে ধীরগতির বল ছোড়ার জন্য পরিচিতি পেয়েছেন দিলহারা ফার্নান্দো। ডি ম্যাজনো কলজে কান্দানায় অধ্যয়ন করেন তিনি। বিদ্যালয় জীবনে বাস্কেটবল খেলোয়াড় হিসেবে খেলতেন। কিন্তু কলেজের ক্রিকেট কোচ তার শারীরিক গড়ন ও উচ্চতার কারণে তাকে ক্রিকেটের দিকে ধাবিত করেন। ক্যাথলিক ধর্মাবলম্বী ফার্নান্দো মাঝে-মধ্যেই চামিন্দা ভাসের সাথে চার্চে গমন করতেন। জুন, ২০০০ সালে কলম্বোয় সফরকারী পাকিস্তানের বিপক্ষে তার টেস্ট অভিষেক ঘটে। এর ছয়মাস পর ডারবানে ৯১.৯ মাইল বেগে বোলিং করেন। এছাড়াও, ভারতে বাংলাদেশের বিপক্ষে করেছিলেন ৯৩.৪০ মাইল বেগে। কিন্তু আঘাতের কারণে তার আন্তর্জাতিক ক্রিকেট বেশ সীমিত হয়ে পড়ে। এ সময়ে তার পিঠে দু’বার অস্ত্রোপচার করতে হয়। ফলে, ২০০৪ মৌসুমে সফরকারী অস্ট্রেলিয়ার বিপক্ষে তাকে দেখা যায়নি। ২০১০ মৌসুমে অস্ট্রেলিয়া সফরে গাব্বায় অনুষ্ঠিত তৃতীয় ও চূড়ান্ত একদিনের আন্তর্জাতিকে ঘণ্টাপ্রতি ১৫০ কিলোমিটার গতিবেগে বল ছুড়েন। সমগ্র খেলোয়াড়ী জীবনে তিনি ১৫৮ ওডিআই উইকেট পান যা কেবলমাত্র ভাস, জয়াসুরিয়া ও মুরালিধরনের তুলনায় কম। ১৩ অক্টোবর, ২০০৭ তারিখে কলম্বোয় অনুষ্ঠিত সফরকারী ইংল্যান্ডের বিপক্ষে ৫ম ওডিআইয়ে নিজস্ব সেরা বোলিং পরিসংখ্যান ৬/২৭ লাভ করেন। এরফলে ইংল্যান্ড দল মাত্র ১০৭ রানে গুটিয়ে যায়। এরফলে তিনি প্রথমবারের মতো চার বা ততোধিক উইকেট পান। শ্রীলঙ্কার একদিনের আন্তর্জাতিকের ইতিহাসে তার এ বোলিং ৫ম শীর্ষস্থানীয়। "Catholics pray for Sri Lankan cricketers following attack"। Union of Catholic Asian News। ৪ মার্চ ২০০৯। ২৪ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০০৯।  Most ODI wickets – Sri Lanka from Cricinfo, retrieved 17 June 2011 Best bowling figures in an innings – Sri Lanka from Cricinfo, retrieved 13 October 2007 চরিত বুদ্ধিকা দাসুন শানাকা থিলিনা কাদম্বি শিহান জয়াসুরিয়া ইএসপিএনক্রিকইনফোতে দিলহারা ফার্নান্দো (ইংরেজি) ক্রিকেটআর্কাইভে দিলহারা ফার্নান্দো (সদস্যতা প্রয়োজনীয়) (ইংরেজি)
ভারত জাতীয় মহিলা ফুটবল দল

ভারত জাতীয় মহিলা ফুটবল দল মহিলাদের আন্তর্জাতিক ফুটবল প্রতিযোগিতায় ভারতের প্রতিনিধিত্ব করে। মহিলাদের ফুটবল পুরুষদের মত তত ছড়িয়ে পড়েনি এবং জনপ্রিয় নয়। তাই দল গঠনও কঠিন হয়ে পড়ে। যাহোক ভারত মহিলা ফুটবল দল অনেক বছর ব্যাপী নিষ্ক্রিয় থাকার পর ২০১২ সালে আবার নতুন উদ্মাদনায় জেগে ওঠে। দলটি ২০০৯ সালে ২ মাস প্রশিক্ষণ শেষে পূর্ণ গঠন করা হয়। মে ২০১৩ থেকে ২০১৫ সালের ১৫ মার্চ অনুষ্ঠিত ২০১৫-১৬ এএফসি মহিলা অলিম্পিকের বাছাই পর্বে মায়ানমারের বিরুদ্ধে খেলা ২৩ জন খেলোয়াড় *Draws include knockout matches decided on penalty kicks. *Draws include knockout matches decided on penalty kicks. ভারত পরপর তিনবার সাফ মহিলা চ্যাম্পিয়নশিপ বিজয়ী হয়। সর্ব ভারতীয় ফুটবল ফেডারেশন ভারত জাতীয় ফুটবল দল "ফিফা/কোকা-কোলা মহিলা বিশ্ব র‌্যাঙ্কিং"। ফিফা। ১৫ ডিসেম্বর ২০২৩। সংগ্রহের তারিখ ১৫ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "AIFF Wants A Fresh Start For Women's National Team"। Goal.com। ২০০৯-০৬-২৮। ২০১৪-০১-২৬ তারিখে মূল থেকে আর্কাইভ করা। সংগ্রহের তারিখ ২০১২-০৭-৩১।  "Indian Women's football team to play Netherlands on 17th and 20th Jan"। http://www.indianoon.com। ২০১৩-০১-২৯। ২০১৩-০১-১৮ তারিখে মূল থেকে আর্কাইভ করা। সংগ্রহের তারিখ ২০১৫-০৯-১২।  |প্রকাশক= এ বহিঃসংযোগ দেয়া (সাহায্য) "Indian Women's Football team to play Netherlands"। http://frontierindia.net। ২০১৩-০১-২৬। ২০১৩-১০-০১ তারিখে মূল থেকে আর্কাইভ করা। সংগ্রহের তারিখ ২০১৫-০৯-১২।  |প্রকাশক= এ বহিঃসংযোগ দেয়া (সাহায্য) "Anadi Barua retained as Indian women's football team coach"। http://sports.ndtv.com। ২০১৫-০১-১৫। ২০১৬-০৩-০৪ তারিখে মূল থেকে আর্কাইভ করা। সংগ্রহের তারিখ ২০১৫-০৯-১২।  |প্রকাশক= এ বহিঃসংযোগ দেয়া (সাহায্য) "SAFF Championships: Indian Women Complete Record Hattrick of Football Title"। newschoupal.com। ২১ নভেম্বর ২০১৪। ২৯ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৪।  অফিসিয়াল ওয়েবসাইট ফিফা প্রোফাইল ওয়েব্যাক মেশিনে আর্কাইভকৃত ২১ মে ২০১৭ তারিখে
১২ রাউন্ডস ৩: লকডাউন

১২ রাউন্ডস ৩: লকডাউন (১২ রাউন্ডস ৩ অথবা ১২ রাউন্ডস: লকডাউন নামেও পরিচিত) ২০১৫ সালে মুক্তিপ্রাপ্ত একটি মার্কিন অ্যাকশন চলচ্চিত্র। এটি পরিচালনা করেছেন স্টিফেন রেনল্ডস এবং এতে অভিনয় করেছেন ডিন আম্ব্রোস, রজার ক্রস, ড্যানিয়েল কুডমোর সহ আরো অনেকে। এটি ১২ রাউন্ডস: রিলোডেড চলচ্চিত্রের সিক্যুয়েল ও ১২ রাউন্ডস চলচ্চিত্র ত্রয়ীর তৃতীয় কিস্তি। এছাড়া এটি ডাব্লিউডাব্লিউই স্টুডিওস ও লায়ন্সগেট ফিল্মস কর্তৃক প্রযোজিত 'অ্যাকশন সিক্স-প্যাক' সিরিজের দ্বিতীয় চলচ্চিত্র। চলচ্চিত্রটি এই সিরিজের প্রথম চলচ্চিত্র যেটি টুয়েন্টিয়েথ সেঞ্চুরি ফক্স কর্তৃক মুক্তি পায় নি। ছায়াছবিটি ২০১৫ সালের ১১ সেপ্টেম্বর যুক্তরাষ্ট্রের কিছু নির্দিষ্ট প্রেক্ষাগৃহে মুক্তি দেওয়া হয়। জন শ চরিত্রে ডীন অ্যামব্রোস গিডিয়ন চরিত্রে ড্যানিয়েল কুডমোর বার্ক চরিত্রে রজার ক্রস এলেন ম্যাথিউস চরিত্রে রেবেকা মার্শাল জর্জ ফ্রিমন্ট চরিত্রে ম্যাথিউ হ্যারিসন "'12 Rounds 3: Lockdown - Production Info"। Lionsgate Publicity। সংগ্রহের তারিখ জুলাই ১১, ২০১৫।  https://www.facebook.com/OfficialWWEStudios/posts/912634468783432 Brevet, Brad (মে ৫, ২০১৫)। "'Amityville: The Reawakening', 'The End of the Tour', 'Drunk Wedding' & More in Today's MPAA Ratings Bulletin"। Rope of Silicon। মে ১০, ২০১৫ তারিখে মূল থেকে আর্কাইভ করা। সংগ্রহের তারিখ মে ১৩, ২০১৫।  Graser, Marc (আগস্ট ১৪, ২০১৪)। "WWE's Dean Ambrose to Star in Action Movie 'Lockdown'"। Variety। সংগ্রহের তারিখ অক্টোবর ২৯, ২০১৪।  Hooton, Christopher (আগস্ট ১৫, ২০১৪)। "WWE's Dean Ambrose to star in his own action movie Lockdown"। The Independent। সংগ্রহের তারিখ অক্টোবর ২৯, ২০১৪।  Fowler, Matt (আগস্ট ১৫, ২০১৪)। "Dean Ambrose to Star in WWE Studios Movie, Lockdown"। IGN। সংগ্রহের তারিখ অক্টোবর ২৯, ২০১৪।  "Dean Ambrose stars in '12 Rounds 3: Lockdown'"। WWE। জুলাই ৬, ২০১৫। সংগ্রহের তারিখ জুলাই ১১, ২০১৫।  ইন্টারনেট মুভি ডেটাবেজে ১২ রাউন্ডস ৩: লকডাউন (ইংরেজি)
গাইবান্ধা-২

গাইবান্ধা-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩০নং আসন। গাইবান্ধা-২ আসনটি গাইবান্ধা জেলার গাইবান্ধা সদর উপজেলা নিয়ে গঠিত। "গাইবান্ধা-২ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  প্রথম আলোতে গাইবান্ধা-২
গাইবান্ধা-৩

গাইবান্ধা-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাইবান্ধা জেলায় অবস্থিত জাতীয় সংসদের ৩১নং আসন। এ আসনের বর্তমান সংসদ সদস্য হলেন আওয়ামী লীগ থেকে নির্বাচিত উম্মে কুলসুম স্মৃতি । গাইবান্ধা-৩ আসনটি গাইবান্ধা জেলার সাদুল্লাপুর উপজেলা ও পলাশবাড়ী উপজেলা নিয়ে গঠিত। গাইবান্ধা-৩ আসনটি ১৯৮৪ সালে গঠিত হয়, যখন বৃহত্তর রংপুর জেলাকে ভেঙে পাঁচটি জেলায় (নীলফামারী, রংপুর, লালমনিরহাট, কুড়িগ্রাম ও গাইবান্ধা) ভাগ করা হয়েছিল। "গাইবান্ধা-৩ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "Constituency Maps of Bangladesh" (পিডিএফ)। Bangladesh Election Commission। ২০১০। ১৪ আগস্ট ২০১৪ তারিখে মূল (PDF) থেকে আর্কাইভ করা। সংগ্রহের তারিখ ১৩ আগস্ট ২০১৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "List of 3rd Parliament Members" (পিডিএফ)। Bangladesh Parliament। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "List of 4th Parliament Members" (পিডিএফ)। Bangladesh Parliament। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৭ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৯ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৬-১১-২৭ তারিখে মূল থেকে আর্কাইভ করা। সংগ্রহের তারিখ ২০১৯-১১-০৭।  "১০ম জাতীয় সংসদে নির্বাচিত মাননীয় সংসদ-সদস্যদের নামের তালিকা"। জাতীয় সংসদ। বাংলাদেশ সরকার। ২০১৯-০১-২৭ তারিখে মূল থেকে আর্কাইভ করা। সংগ্রহের তারিখ ২০২৩-০৫-১২।  "একাদশ সংসদের সদস্য হলেন যারা"। banglanews24.com। সংগ্রহের তারিখ ২০১৯-১১-০৭।  "Gaibandha-3"। Bangladesh Election Result 2014। Dhaka Tribune। ১১ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৮ ফেব্রুয়ারি ২০১৮।  "Electoral Area Result Statistics: Gaibandha-3"। AmarMP। সংগ্রহের তারিখ ১৪ মে ২০১৮।  "Nomination submission List"। Bangladesh Election Commission। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "Parliament Election Result of 1991,1996,2001 Bangladesh Election Information and Statistics"। Vote Monitor Networks। ২৯ ডিসেম্বর ২০০৮ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।  প্রথম আলোতে গাইবান্ধা-৩
চাঁপাইনবাবগঞ্জ-১

চাঁপাইনবাবগঞ্জ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁপাইনবাবগঞ্জ জেলায় অবস্থিত জাতীয় সংসদের ৪৩নং আসন। চাঁপাইনবাবগঞ্জ-১ আসনটি চাঁপাইনবাবগঞ্জ জেলার শিবগঞ্জ উপজেলা নিয়ে গঠিত। বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে গোলাম রাব্বানী বিনা প্রতিদ্বন্দ্বিতায় নির্বাচিত হন। "চাঁপাইনবাবগঞ্জ-১ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  "৩য় জাতীয় সংসদ সদস্যদের তালিকা" (পিডিএফ)। বাংলাদেশ সংসদ। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "৪র্থ জাতীয় সংসদ সদস্যদের তালিকা" (পিডিএফ)। বাংলাদেশ সংসদ। ৮ জুলাই ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ আগস্ট ২০১৪।  "১৫৩ আসনে জয়ী যারা"। দৈনিক সমকাল। ৪ জানুয়ারি ২০১৪। ৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৮।  "৯ম জাতীয় সংসদ নির্বাচন" (পিডিএফ)। বাংলাদেশ নির্বাচন কমিশন। ২৮ নভেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ নভেম্বর ২০১৮।  "মনোনয়ন জমাদানের তালিকা"। বাংলাদেশ নির্বাচন কমিশন। ১১ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৮।  "Parliament Election Result of 1991,1996,2001 Bangladesh Election Information and Statistics"। ভোট মনিটর নেটওয়ার্ক (ইংরেজি ভাষায়)। ২০০৮-১২-২৯ তারিখে মূল থেকে আর্কাইভ করা। সংগ্রহের তারিখ ১১ ফেব্রুয়ারি ২০১৮।  প্রথম আলোতে চাঁপাইনবাবগঞ্জ-১
চাঁপাইনবাবগঞ্জ-২

চাঁপাইনবাবগঞ্জ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি চাঁপাইনবাবগঞ্জ জেলায় অবস্থিত জাতীয় সংসদের ৪৪নং আসন। চাঁপাইনবাবগঞ্জ-২ আসনটি চাঁপাইনবাবগঞ্জ জেলার ভোলাহাট উপজেলা, গোমস্তাপুর উপজেলা ও নাচোল উপজেলা নিয়ে গঠিত। ১৯৮৪ সালের পূর্বে এই আসনটি রাজশাহী-২ ছিল। "চাঁপাইনবাবগঞ্জ-২ কেন্দ্র সংক্রান্ত গেজেট" (পিডিএফ)। ecs.gov.bd। বাংলাদেশ নির্বাচন কমিশন। ডিসেম্বর ২০২৩। সংগ্রহের তারিখ ২ জানুয়ারি ২০২৪।  "জাতীয় সংসদীয় আসনবিন্যাস (২০১৩) গেজেট" (পিডিএফ)। নির্বাচন কমিশন বাংলাদেশ। ১৬ জুন ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ আগস্ট ২০১৫।  প্রথম আলোতে চাঁপাইনবাবগঞ্জ-২